Dynamics of oxidative status in paients with paroxysmal atrial fibrillation // Динамика в оксидативния статус при пациенти с пароксизмално предсърдно мъждене
Оксидативният статус при пациенти с предсърдно мъждене (ПМ) е анализиран предимно при персистиращо и перманентно ПМ. Това определи целта на настоящия дисертационен труд: да се изследва оксидативния статус при пациенти с пароксизмално ПМ и се проследят промените в него след възстановяване на синусов ритъм. Проучи се състоянието на прооксидантна и антиоксидантна система по време на ПМ, 24 часа и 28 дни след възстановяване на синусов ритъм. Чрез спектрофотометричен метод и директна пламъкова атомноабсорбционна процедура бяха изследвани едновременно десет показателя: нива на малондиалдехид и глутатион в плазма и еритроцити, активност на супероксид дисмутаза, каталаза, глутатион пероксидаза, глюкозо-6-фосфат дехидрогеназа, церулоплазмин и серумен мед. Получените резултати притежават изцяло оригинален характер. За първи път при пароксизмално ПМ се установява оксидативен стрес още до 24-я час след клиничната му изява, следствие на засилени прооксидантни процеси и понижени антиоксидантни механизми и възстановяване на оксидативния баланс бавно във времето – до двадесет и осем дни след епизода на ПМ. За първи път е показан меден дефицит при изявата на заболяването и е потърсена връзка с иницииращите го механизми. Установено е, че шест от показателите са предиктивни за изявата на пароксизмално ПМ и са представени математически модели за изчисляване вероятността за развитие на заболяването. Направено е предложение за нов подход при антиоксидантното лечение.
paroxysmal, atrial fibrillation, arrhythmia, prooxidant and antioxidant system, Вътрешни болести / Internal Diseases
Networked Digital Library of Theses and Dissertations